JohanHeinsen/ENO huggingface dataset:
Viborger Samler, 1839-03-02
J en i "Dagen Nr. 47 for 2de Februar optaget Artikel af "Dannevirket Nr. 35 om de indenlandske Blade, forekommer følgende Sætning: "Desto mere maa det beklages, naar den (Regjeringen) desuagtet seer sig nødsaget til at overlade til underordnede Embedsmænds Bestemmelse, hvad der tør trykkes og ikke trykkes, hvorved naturligviis de restrictive Lovbud interpretteres paa den forskjelligste Maade. Hertil har "Dagens Redacteur tilføiet følgende mærkelige "Dette sigter til Forholdene i Hertugdømmene, der som bekjendt have andre Love og høre til det tydske Forbund." Det er os aldeles ubegribeligt, hvorledes en saadan Yttring, hvorved Hertugdømmet Slesvig med klare Ord henregnes til det tydske Forbund, kan finde Plads i "Dagen." Er Redacteuren med Hensyn til denne Gjenstand i den Grad uvidende, saa forekommer det os utilgiveligt, at Censor lader en saadan Paastand passere. Hvortil er da Censuren, naar den ikke skal forhindre saadanne Galskaber at komme offentlig frem, lønner Staten en Embedsmand for at forebygge, at der ikke siges en eller anden høi Embedsmand Ubehageligheder, men tillade, at de urigtigste Meninger og de vigtigste Statsanliggender med dens Autoritet i Publicum udbredes, Sandelig, hvis det behøvedes, er dette et nyt Beviis paa, at Censuren skader, i Stedet for at gavne, og det nytter kun lidet, at den i "Dagen" forhindrer en Yttring, om Avancementet i Husarregimentet, som kan læses saagodt som i alle andre baade censurerede og ikke censurerede Blade. Ogsaa i en anden Henseende forraader denne Yttring en høist mærkelig Uvidenhed hos "Dagens Redacteur. Det synes utilgiveligt, at Den, der vil paatage sig Redactionen, af et politisk Dagblad i Danmark just med Hensyn til Presseforholdenne sammenblander Hertugdømmene Holsten og Slesvig. Netop hvad den lovlige Pressetilstand angaaer, har Slesvig det store Fortrin frem for Holsten, at det ikke henhører til det tydske Forbund, at det følgelig legaliter ikke har Censur. Er "Dagens Redacteur da aldeles ubekjendt med Forhandlingerne og Pressesagen i den slesvigske Stænderforsamling? Har "Dagens Redacteur da aldrig seet eller hørt det Mindste af den høist interessante Discussion der i de offentlige Blade er ført om den slesvigske Presse? Veed "Dagens Redacteur ikke, at det tydske Forbunds Censur er en Rædsel for hver Slesviger, der kjender Trykkefrihedens uskatteerlige Værd, Dog naar skulde vi kommetil Ende med Spørgsmaal om Uvidenheder, som maatte besvares bekræftende, inden man kan forklare sig, at Dagens Redacteur i det Øieblik, der tales om den slesvigske Presses Tilstand, kan komme og fortælle Publicum, at Slesvig hører til det tydske Forbund. (Kjøbenhavnsposten.)
Viborger Samler, 1839-03-02
Ligesom der ved en i Helsingør forrige Tirsdag afholdt Samling er blevet vedtaget, at Beløbet af de der ad privat Vei indsamlede Gaver til de Vandlidte i Jylland ikke skal afleveres til Magistraten, men directe oversendes, for at uddeles til de for Øieblikket mest Forarmede og Nødlidende til hvilken Hensigt 800 Rbd. alt saaledes med Posten ere afsendte saaledes har ogsaa Cancellieraad Hempel i Odense under 22de Februar bekjendtgjort, at han agter med første Post at oversende det hos ham Jndkomne (circa 700 Rbd.) til vedkommende Embedsmænd paa de mest hjemsøgte Egne. for dermed at kunne bidrage til at afhielpe Noget af den haardeste Nød.
Viborger Samler, 1839-03-02
Den nye Raadstue i Storeheddinge er nu færdig og Arbeidet ved Synsforretningen erklæret for at være meget ordentlig udført. Bygningen selv tager sig godt ud, da den ligger smukt midt i Byen ligefor Torvet. Den har i det Hele kostet 9000 Rbd., hvilken Sum udredes af Stevns og Faxø Herreder, med 3/4 og af Byen med 1/4. Byen vil for at tilveiebringe sin Deel optage et Laan af Storeheddinge Kirkes Midler, som vil blive den tilstaaet paa billige Vilkaar, og hvad der derefter mangler i den hele Sum, vil blive lignet paa Borgerne som Communeskat.
Viborger Samler, 1839-03-02
Der er imidlertid opstaaet Uenighed imellem Borgerrepræsentanterne og Entrepreneuren for Arbeidet angaaende Betalingen. Jfølge Licitationen skulde nemlig Omkostningerne kun udgjøre 8200 Rbd., men en særegen Betingelse forpligtede Entrepreneuren til at levere Arbeide for andre 800 Rbd., hvis Borgerrepræsentanterne requirerede dette inden Bygningens Fuldendelse. Dette have de nu ikke gjort, men alligevel har Entrepreneuren udført Arbeidet og fordrer nu Betaling derfor, hvilken Borgerrepræsentanterne ikke ville tilstaae ham. - Man mener, at Jnventariet til Bygningen vil komme til at koste 2 a 3000 Rbd.; men vi haabe, at dette er betydelig overdrevet, da Byen ellers vilde have en altfor stor Byrde i sin skjønne Raadstue. (Sjællandsp.) Det største Gode kan, naar det misbruges, blive til det største Onde, saaledes ogsaa Udskiftning og Udflytning, naar ingen Grændse sættes imod denne Grundspire til den dybeste Armod for Mennesker, der kun fører dem til Byrde for det Offentlige eller Røden til Lastens Vei; thi Nød bryder Love og Leilighed skaber Tyve. Hvo skal overholde Orden imellem Beboerne paa en Mark, der har en Miil i Omkreds og stedse bliver mere beplantet med Hytter og andre Opholdsteder, der ikke see ud, som om de vare bestemte for Mennesker, Saaledes fremviser et Opholdsted for en talrig Familie paa Marken et Skrækkenssyn. Røgen, som opsteg, kaldte Jndsenderen til Stedet; thi intet Tag, intet Syn til Menneskebolig var tilstede; men en Kone med 4 Børn, hvis Mand var paa Arbeide, beboer dette. – For Menneskeligheden og det almene Vel fremsættes disse Linier til Høieres Overveielse. (Jnds. til Vests. Av.) Kallundborg. Afskediget Toldbetjent Peter Jørgensen Peterson her af Byen har været underkastet justitiel Tiltale i Anledning af den i Huset Nr. 152 paa Cordilgaden hersteds om Aftenen den 30te Decbr. f. A. opkomne Brand. Ved den idag (den 18de Febr.) under Byens Extraret afsagte Dom er Tiltalte frifunden for videre Tiltale, men tilpligtet at udrede Sagens Omkostninger.
Viborger Samler, 1839-03-02
At vort kunstige Bank- og Pengevæsen overstiger selv Andres end Almuens Fatte Evne, er en almindelig erkjendt Sandhed. Efter en Bekjendtgjørelse fra Nationalbanken af 20de December 1838 kunne de Eiendomsbesiddere, som førend Nationalbankens Oprettelse have indfriet de 3/4 Dele af Hæftelsen i Jorder og Tiender i Danmark, nu for 3de af disse Sjettedele, for hvis Renter Liqvidationen i i Skatterne er ophørt fra 1ste April f. A., ligesom for 1/3 af betalte Afdrag paa Hæftelsen for de 3/4 Dele, gjøre det ved Octroien af 4de Juli 1818 § 11 No. 2 forbeholdte Valg gjeldende: enten de nemlig ville have det Beløb, hvorfor de nu kunne kræve Godtgjørelse, contant tilbagebetalt, eller de vælge derfor at modtage Bankobligationer lydende paa 6 1/2 pCt. Rente, eller og om de for Beløbet ville indtræde som frivillig subskriberende Jnteressenter. – Da denne Bekjendtgjørelse ikke (som den vog vel fortiente,) vides at være skeet i Stiftsaviserne, er den ei heller ændset af mange Landbrugere. Man bør derfor vide dem Tak, der, som Hr. Blesberg paa Odense Amtstue, ville paatage sig at veilede Vedkommende til at undgaae mulig Tab og Besvigelse, ved at bringe deres Mellemværende med Banken i behørig Orden. (Hemp. Av.)
Viborger Samler, 1839-03-02
Den slesvig-holsteenske Regjering paa Gottorp har forbudt Dithmarskerne at feire den 17de Febr. Aarsdagen for Slaget ved Hemmingstadt. – Den 20de Febr. holdt det slesvig-holsteenske Ridderskab og de øvrige adelige Godsbesiddere en fælleds Forsamling i Anledning af den Skadesløsholdelse, der bør fordres for Tabet af Toldfriheden. Som man hører, skal Forsamlingen ikke have kunnet enes om at opstille bestemte Fordringer, men have besluttet, igien at overdrage den tidligere Committee, der har affattet Erklæringen af 8de Octbr. 1838, at give et Svar, der i det Væsentlige gaaer ud paa, at Regjeringen først selv maatte gjøre et Tilbud. Paa denne Maade vil det nok have lange Udsigter med den endelige Regulering af Skadesløsholdelsesanliggendet.
Viborger Samler, 1839-03-02
Toldcontoiret i Apenrade har i Byens Ugeblad meddeelt en Fortegnelse over de Handelsreisende, som i 1838 ere passerede derigjennem og have opholdt sig der. Hele Antallet beløber sig, ifølge Samme, til 338 Jndivider, hvoraf Recognitionen for de Fleste har været 80 Rbd., for nogle 120, ogsaa 160 og 240 Rbd.
Viborger Samler, 1839-03-02
Paa Elben var atter den 2de Februar saa megen Driviis, at Skibene ikke kunde komme op fra Curhaven til Hamborg. – De Skibe, som havde iset sig igjennem fra Kanalen til Rendsborg, have den 21de De, med gunstig Vind fortsat deres Reise.
Viborger Samler, 1839-03-02
Viborg. Posten har medbragt: Oversigt over de i Ostifternes Stænderforsamling i 1838 foretagne Sager. For at Tidenden kan ansees som sluttet fra Bogtrykkeriets Side mangler endnu Titelbladet, der rimeligviis vil blive yderst elegant, efter den Tid at slutte, som det medtager. Naar det er ankommet, da vil det nye Aar ifølge den udstedte Subscriptionsplan være begyndt for Dhrr. Berling, og man kan da sige: "Glædeligt Nytaar mine Herrer,
Viborger Samler, 1839-03-02
Kjøbenhavns Børs-Com, den 26de Februar. Hamborg 2 M. - a vista 198 1/2. Species 200. Obligationer (uden Renter) 94 1/2 95. Nationalbank-Obligationer (af Laanet den 4de Februar 1820) 101 1/2 a 102 Rbd. r. S. Disconto 4 pCent. Nationalbank-Actier 77 1/2 a 78.
Viborger Samler, 1839-03-02
Ved Tallotteriets 1349de Trækning i Altona, den 26de Februar, udkom følgende Nummere: Paa 3die Søndag i Faste prædiker Hs. H. Hr. Stiftsprovst Ridder Schjødte i Domkirken; (Gudstjenesten begynder Kl. 9); i Søndresogns Kirke Hr. Pastor Ursin.
Viborger Samler, 1839-03-02
AVERTISSEMENTS. J den danske Hof= og Statscalender for 1839 er ved en Feiltagelse Hr. Grosserer Rentzmann og Hr. Urtekræmmer Øst anførte som borgerlige Raadmænd, istedetfor som tilkomne deputerede Borgere i Kjøbenhavn, hvor ingen borgerlige Raadmænd ere ansatte og om hvis Beskikkelse endnu A. F. Smidt, aldeles intet er bestemt. Udgiver af den danske Statscalender.
Viborger Samler, 1839-03-02
Et godt Claveer, contra F., kan kjøbes meget billig Hos Cantor Wiberg faaes Underretning og Jnstrumentet, og om Prisen.
Viborger Samler, 1839-03-04
67 Aargang. No. 27. Kongelig allernaadigst alene privilegerede Viborger Samler. Forsendes med Brevposten i Danmark og Hertugdømmene. Mandagen den 4 Marts 1839. Redigeret af E. Nerenst. 2 Udgives fra det Donssiske Offen
Viborger Samler, 1839-03-04
Udenlandske Efterretninger. Frankrig. Ogsaa Hr. Odillon=Barrot har udstedt et Valgcirculaire til Vælgerne i Chauny i AirneDepartementet. – De ministerielle Valgagenter forlade dagligt Paris i Dampvogne, der afgaae i alle Retninger. Marineministeren har i et Brev til Dhrr. de Coninck & Comp. i Havre givet Underretning om, at der er givet Ordre til Udsendelsen af talrige Krydsere i alle Retninger, for at beskjærme den franske Handel mod mejicanske Kapere. – Saavel dette Skridt, som den skyndsomme Bevilgning af 2,200,000 Fres, til Understøttelse for de Skadelidte ved Jordskjælvet paa Martinique, inden endnu nogen officiel Meddelelse derom er indløben, vidne om Regjeringens ivrige Bestræbelser for at skaffe sig Popularitet. Pariserpolitiet har forhindret flere Reisendes Afgang til Brussel. – Le Moniteur republicain bliver offentligt uddeelt i Paris, uden at det kan lykkes Politiet at opdage dens Presser.
Viborger Samler, 1839-03-04
Belgien. Den kongelige Procureur har udstedt et Circulaire til Borgermesterne, Fredsdommerne og Embedsmændene ved Justitspolitiet i det brusselske Arrondissement, hvori disse Autoriteter opfordres til at fratage de Borgere, der maatte være i Besiddelse af Vaaben, disse. – Skrznecki maatte nylig formedelst Upasselighed undslaae sig for at deeltage i en stor Diner hos Kongen, hvortil han var indbuden. - Den hollandske Armee har Natten mellem den 20de og 21de afsendt stærke Patrouiller til den yderste Grændse. – J Centralsectionens Møde den 25de Febr. er Spørgsmaalet og Kamrenes Jncompetenceeenstemmigen forkastet. Discussionen vil først kunne begynde i indeværende Uge. – Fanal meddeler, for at paaskynde Antagelsen af de 24 Artikler, en foregiven, af Talleyrand foreslaaet, Plan til Belgiens Deeling, der i sin Tid ikke blev udført af den eneste Grund, at man ei kunde blive enig om, hvo der skulde have Brüssel. – Man frygter meget Hærens Stemning Storbritannien og Jrland. J Overhusets Møde den 2de Febr. spurgte Grev Roden Marquis Normanby, om denne ingen Oplysning kunde give om Grev Norburys Mord, der afgav et Beviis for en mod de Loyales Liv og Eiendom rettet Sammensværgelse. Marquis Normanby erklærede, at tre Personer vare hæftede som mistænkte; men han nægtede, at denne sørgelige Begivenhed var Resultatet af en Sammensværgelse. Lord Colchester traad derpaa fremmed Spørgsmaal om den engelske Krigsflaades utilfredsstillende Tilstand. Lord Minto og Lord Melbourne toge deres Administration i Forsvar. - Den irske Municipalreformbill, til hvis Jndbringelse Lord Morpeth, Generalsecretairen for Jrrland, den 14de Febr. erholdt Tilladelse, er i det væsentlige Jndhold den samme som den, der i det forrige Aar debatteredes og strandede paa de tvende Huses Meningsforskjellighed. – Den overordentlige Gesandt ved Hoffet i Persien, Meill, er paa sin Hjemreise til London passeret Berlin.
Viborger Samler, 1839-03-04
Spanien. J en Artikel i Gaceta angaaende Kamrenes Prorogation, som man tilskriver Justitsministeren Arrazola, hedder det, at Cabinettet kun havde et tredobbelt Valg, nemlig enten at opgive Magten og overlade den til Jntrigue og Uredelighed, eller at opløse Cortes og i saa stormende Tider at sammenkalde Valgcollegierne, eller at prorogere Cortes for, efter gjenoprettet Rolighed, igjen at sammenkalde dem. Kammerets Vægring ved at billige visse af Regjeringens Forholdsregler qualificerer han som en utaalelig Anmasselse, og den fjerne Hentydning paa Folkets Modstand som Anarchie. Det hedder iøvrigt, at Majoriteten i Cortes beskjæftiger sig med en Protestation mod Skatternes Oppebærelse uden Cortes's Samtykke, en Protest, som Minoriteten vægrer sig ved at tiltræde. – Jfølge Breve fra Du range af 13de Febr. har den under Ribero staaende Division af den kongelige Garde med et Batteri tiltraadt Marschen til Catalonien. - Generalcapitainen Cleonard, i Andalusien, er fra Sevilla brudt op i Retningen af Gibraltar, man siger i Anledning af en carlistisk Bevægelse.
Viborger Samler, 1839-03-04
Norge. Det er mærkeligt at see af Debatterne angaaende Storthings-Tidenden, at man ogsaa i Norge, ligesom hos os, klager over, at man gjennem den officielle Tidende for seent faaer Efterretningerne om det, hvad der foregaaer i Storthinget, og det er ikke mindre mærkeligt, at man, 15 Dage efter at Storthinget har begyndt sine Forretninger, først har taget Beslutning om at fremme Udgivelsen af hiin Tidende. Forhandlingerne frembyde iøvrigt ikke noget Mærkeligt, med Undtagelse af, at Sorenskriver Sørenssen frabad sig Valget til Præsident og at Pastor Riddervold valgtes med 74 Stemmer til dette vigtige og hæderlige Embede. Sorenskriver Falsen blev med 49 Stemmer valgt til Vicepræsident.
Viborger Samler, 1839-03-04
Blandet. Det hannoverske Kammer har endnu ikke det til Forhandlingerne fornødne Antal Medlemmer; Protestationer og Resignationer høre til Dagens Orden. Den russiske Storfyrst=Thronfølger er indtruffen til Turin. - Mejicanske Kaperbreve ere sendte til Liverpool, New York og New-Orleans, men især venter man stor Skade for den franske Handel af de Kapere, der udrustes i Havanna og fornemmeligen bestaae af forhenværende Slaveskibe, der ere ypperlige Seilere. Utilfredsheden med den franske Expedition mod Mejico er særdeles stor i London; det ministerielle Aftenblad erklærer, at denne Tvist har sin Oprindelse fra en stor Uretfærdighed fra fransk Side. – Fra Berlin skrives, at en stor russisk Leir paa 100,000 Mand skal sammendrages ved Kalisch.
Viborger Samler, 1839-03-04
Universitetet i Kiel skal efter Forlydende paa allerhøieste befaling af visse Grunde suspenderes i et Aar. - Kongen af Baiern har uagtet Remonstrationer fra flere protestantiske Stæder i hans Rige gjentaget sin befaling, at Militairet skal bøie Knæe ved enkelte catholske Ritualier.
Viborger Samler, 1839-03-04
Et fransk Blad fortæller, at en engelsk Baronet nylig ved en radical Meeting, efterat have holdt en lang kjedsommelig Tale, der blev optagen med kjendelig Kulde, udenfor Forsamlingen fandt Erstatning, idet han blev hilset med stormende Bifald af en Hol Enthusiaster, der ikke lode sig afholde fra at spænde Hestene fra hans Herligheds Vogn og trække ham i Triumph til hans Hjem. Enthusiasmen virkede som sædvanligt underveis smittende, og Jubelen og Folkemængden voxede som en Lavine. Den ædle Baro net følte sig inderlig tilfredsstillet og savnede intet uden sit prægtige Spænd Heste, som vare og forbleve usynlige, da det senere oplyste sig, at det hele uventede Triumphtog havde været foranstaltet af et Complot Gavtyve.
Viborger Samler, 1839-03-04
En Tyve- og Røverbande, under Anførsel af en vis Barfus, gjør i denne Tid megen Opsigt Schwaben, hvor Anføreren driver sit Uvæsen med en Dristighed og Snildhed, der fuldkommen kan staae ved Siden af hans meest berygtede Forgængeres fra alle Lande og Tider. Han synes at være overalt og ingensteds, fremkommer i de mangfoldigste Skikkelser og har allevegne Forbindelser og Kjærlighedseventyr, som han underholder med store Pengeopoffrelser. Barfus skal være født i østerrigsk Slesien, og nylig passerede han, i en brillant Eqvipage og med et Optog ret som en Gentleman, igjennem Fæstningen Neisse, hvor man først efter Herrens Afreise fik at vide hvilken Gjæst Byen havde havt den Ære at modtage.
Viborger Samler, 1839-03-04
J Genf gik det Rygte, at Hospizet paa det store St. Bernhard var bleven overfaldet af en Røverbande, men at de gjæstfrie Brødre ved Hjælp af deres store Hunde havde fordrevet Røverne.
Viborger Samler, 1839-03-04
Paa Guadeloupe rasede den gule Feber i Slutningen af Novbr. paa en frygtelig Maade, og bortrev næsten alle Europæere. Tropperne vare sær medtagne, og af et heelt Artilleri-Compagni vare kun 4 Mand tilbage.
Viborger Samler, 1839-03-04
Jndenlandske Efterretninger. Til Fordeel for de Vandlidte blev der i Aftes 27de Febr.) i det borupske Selskabs Locale i Kbhvn. givet en Forestilling, bestaaende af 2 franske og et dansk Stykke, som bleve udførte af Dilettanter og Dilettantinder. Jmellem Stykkerne spillede Hr. Kellerman og Hr. Courlander en Duet for Violoncell og Pianoforte. Billetterne betaltes med 2 Rbd. Stkt., og Localet var propfuld. Jblandt de Tilstedeværende saae man ogsaa Deres Kongl. Høiheder, Prinds Christian med Gemalinde. Efter Forlydende skal denne Forestilling gientages næstkommende Søndag. (Berl. Av.)
Viborger Samler, 1839-03-04
Ved Regentsianernes dramatiske Forestilling for vore jydske Brødre var Alt af ægte komisk Natur, om det saa var Plakaten, hvorpaa den annonceredes, og dog skal Texten være forfattet af en Regentsianer, paa to a tre Dage. (Slp.
Viborger Samler, 1839-03-04
Den Maskerade, som til Fordeel for de Vandlidte var berammet at gives den 7de Marts paa det kgl. Hoftheater, vil efter Forlydende ikke finde Sted i nævnte Locale, da man, ved at bortrømme Coulisserne, har forefundet det i en saa forfalden Tilstand, at der vilde hengaae en lang Tid med at sætte det i brugbar Stand og give det et nogenlunde passende Udseende. Det vilde være et stort Tab for de Vandlidte, hvis Committeen for den projecterede Maskerade, ikke skulde kunne finde et andet til dette Øiemed passende Locale; thi et stort Antal Deeltagere skal, uagtet den høie Priis (5 Rbd. Parret, allerede have tegnet sig. (Aalb. Av.)
Viborger Samler, 1839-03-04
Kjøbenhposten meddeler Modtagelsen af Beretninger fra Lemvig og Ribe om Anvendelsen af de til disse Stæder sendte Summer til Afhjælpelsen af deVandlidtes Nød.
Viborger Samler, 1839-03-04
"Dagens Redacteur Hr. Secretair Boye har under Ønsket indrykket i Kjøbenhavnsposten af 28de Februar ladet indføre følgende Berigtigelse med Hensyn til den i sidste Samler efter Kbhposten optagne Artikel: "J følgende Parenthes i "Dagen Nr. 47, 2den Side, 1ste Spalte Linie 79.
Viborger Samler, 1839-03-04
(Dette sigter til Forholdene i Hertugdømmene, der, som bekjendt, have andre Love og høre til det tydske Forbund.")er, efter Ordene og høre, udeladt de tre Ord, hvad Holsten angaaer, saa at det hele maa læses saaledes: Dette sigter til Forholdene i Hertugdømmene, der, som bekjendt, have andre Love og høre, hvad Holsteen angaaer, til det stydske Forbund.)J Kjøbenhavnsposten læses en Skrivelse fra Bladets Redacteur til Cancelliet, hvori han begjærer Collegiets Samtykke til at den ham ved Landsover- samt Hof= og Stadsretten overgaaede Dom i den formedelst hans Beretning om Afgjørelsen af Worms Skjæbne i Statsraadet anlagte Sag, maa indankes for Høiesteret, uagtet den ham idømte Mulct (50 Rbd.)er under summa appellabilis.
Viborger Samler, 1839-03-04
Efter Kgl. Resolution skulle de Damastes-Dreie ler og Lærreder af Kjøngs Fabricata, som vare i Behold, da Fabriken overgik fra kongelig til privat Bestyrelse, realiseres ved et Lotteri, der er overdraget til Hr. C. F. Olsen, som hidtil har besørget, Udsalget af disse Fabricata, og der vil blive foretaget i Kjøbenhavn ved egen Trækning, med 4000 Lodder, i 5 Classer, hvortil Jndskud. 1ste Classe 48 s., 2den Classe 72 s., 3die Classe 1 Rbd., 4de Classe 1 Rbd. 3 Mk. og 5te Classe 2 Rbd. Trækningen skeer ved enkelte Nummere i Notarius publicus's Overværelse, og afgiver 1000 Gevinster over Jndskuddet og indtil 300 Rbd. Værdi, hvorimod der selv i det uheldigste Tilfælde vindes 5 Alen Lærred. Den første Trækning finder Sted den 1ste Mai. (Aalb. Av.)J Bogladerne falbydes et Skrift, der, hvis dets Jndhold var saa sandt, som dets Titel er lovende, vilde være Læger og Apothekere meget uvelkomment.
Viborger Samler, 1839-03-04
Det hedder "Lægen uden Medicin eller Anviisning til hvorledes man uden Medicin, ved Hjælp af det kolde Vand, saavel kan forebygge Sygdomme, som ogsaa hæve de alt forhaanden værende, (af Dr. Beckstein, oversat af A. C. Fridsch.) Denne Kunst overgaaer altsaa endnu Homopathernes.
Viborger Samler, 1839-03-04
J den nys udkomne Kbhvns, satirisk-komiske Veiviser af Jacob Behrend hedder det bl. A. om Komediehuset: Efterat Prof. Sibbern har lært os, at vi kun ere halve Mennesker, og at Mand og Qvinde tilsammentagne ere et heelt Menneske, lader det sig forklare, hvorfor Parterret stedse seer optil Damerne i Logerne og Damerne i Logerne ned til Parterret – de ønske nemlig at blive hele Mennesker.
Viborger Samler, 1839-03-04
Som bekjendt udkom Adressecontoirets Efterretninger tidligere i Qvart, men antog for en Tid siden en anseeligere Form, nemlig Folio med tre Spalter. Dog er den høist uanseelig i Sammenligning med sin Rival, Commissionstidenden, der i disse Dage er begyndt at udkomme i meget store Ark med fem Spalter. (Aalb. Av.)
Viborger Samler, 1839-03-04
Urtekræmmer Chr. D. Hellesen i Kbhvn. (der har handlet under Firmaet J. A. Top & Comp.), har opgivet sit Bo til Skifterettens Behandling. (Hlt.) Det i flere offentlige Blade omtalte, af Mange raillerede og omtvistede Phænomen, at sildig saaet Havre, efter at være afslaaet til Grøntfoder, i det paafølgende Foraar forvandler sig til Rug, er ogsaa blevet iagttaget af en i Nærheden af Kjøbenhavn bosat Landeier, hvis Erfaringer desangaaende sætte hiint Phænomen udenfor al Tvivl. De ville, som man erfarer, blive meddeelt i næste Hefte af det i Kbh. udkommende: "Tidsskrift for Landoeconomien."
Viborger Samler, 1839-03-04
Een af Helsingøers forrige Matadorer, der havde tilsat sin egen betydelige Formue og en god Deel af Næstens, ved at spille i Lotteriet, skal, da hans sidste Haab blev skuffet, være gaaet fra Forstanden og derpaa have hængt sig. Sic transit gloria mundi. (Søndagsgst.)¬
Viborger Samler, 1839-03-04
"Börsenhalle" berettede nylig, at det Stettiner Kjøbenhavnske Dampskibsselskab har besluttet at opløse sig.